Meil on veel terve pinu jääsalateid peenras, mis on oma kasvu täis kasvanud ja õnneks ei kipu veel minema puiseks ega kolletuvaks. Niisiis tegeleme igapäevaselt muru närimisega. Suure kuumaga õhtuti süüa ei tahagi, oleme teinud puuviljakokteile või peaks neid nimetama smuutideks? Esimese laari tegime üks õhtu piimaga (piim,  apelsin, banaan, külmunud maasikatoormoos, jääkuubikud) ja sellest sain tõsised seedehäired. Nüüd edaspidi oleme teinud mahlaga ja jätnud piima mängust välja. Ma ei talu laktoosi juba pikemat aega, ei või süüa ei jogurtit ega isegi kohupiimakreeme. Ainus, milles sisalduv laktoos mul sees keerama ei pane, on kohupiim mõõdukas koguses, juustu ka võin süüa, aga kõik muud piimatooted tuleb unustada, kui ei taha kõhuvalu ja seedehäirete käes vaevelda. Lehmapiim ongi vasikate toit mitte inimese, onju.